Terpandros

Terpandros (gammelgresk , ofte også Terpander) var en kitharode, dvs. musiker  og poet, fra antikkens Hellas.

Ifølge Hellanikos av Lesbos levde Terpandros rundt århundreskiftet 700-600 f.Kr., men stemmer den kronologiske oppstillingen til Fainias fra Eresos, må han ha levd rundt midten av 600-tallet. Terpandros stammet fra Lesbos, sannsynligvis fra Antissa, alternativt fra Methymna. 

Terpandros virket særlig i Sparta, der han ble en fornyer av den tradisjonelle kitharamusikken (nomoi kitharodoi) ved å akkompagnere egne og homeriske tekster.Bodil Due: «Terpander» i Den Store Danske Encyklopædi Han regnes som skaper av den klassiske musikken i det antikke Hellas, og dermed også grunnlegger av den greske lyrikken. Det ble sagt om ham at han økte kitharaens strengetall fra fire til sju. 

Bare noen få vers av Terpandros er bevart.

 Litteratur 
 John M. Edmonds (red.): Terpander, Alcman, Sappho and Alcaeus. Cambridge (Mass.) 1958 (Loeb Classical Library, Lyra Graeca, Bind 1)
 Andreas Bagordo: Terpander. I Bernhard Zimmermann (red.): Handbuch der griechischen Literatur der Antike, bind 1: Die Literatur der archaischen und klassischen Zeit. C. H. Beck, München 2011, ISBN 978-3-406-57673-7, s. 179–180

 Referanser 

Kategori:Greske poeter fra oldtiden